Worcester F 80 Distinctiones

75 Fraternitas

Fraternitas quadruplex reperitur: naturalis et spiritualis. Naturalis duplex. Vna generalis et remota qua omnes sumus ab vno Deo per Adam, Matt. 23[:8]: *Omnes vos fratres,* glossa, ab uno facti. Et vnius nature alia spiritualis et propinqua, quia multi sumus

/fol. 238rb/

a propinquis parentibus, Gen. 42[:32]: *Fratres sumus uno patre* generati.

¶ Spiritualis fraternis adhuc duplex est. Vna generalis et remota omni, scilicet, fidelium, Luc. 22[:32]: *Tu aliquando conversus, confirma fratres tuos*, id est, fideles alia spiritualis[[1]](#footnote-1) et propinqua, scilicet, iustorum et spiritualiter religiosorum, Joan. 20[:17]: *Vade* *ad fratres meos, et dic eis*. Matt. 25[:40]: Quodcumque feceritis *uni ex his fratribus meis*, *mihi fecistis*.

¶ Fraternitas spiritualis exigit multa. Primo, quantum ad actum cordis duo. Primo, ut quilibet alium diligat. Simile, enim, attrahit ad condiligendum quod patet de omnibus animalibus nisi fuerint canes, [1] Joan. 4[:20]: *Si quis dixerit*: *Quem* *diligo Deum, et fratrem suum* *oderit, mendax est*, etc., 1 Joan. 3[:15]: *Qui odit fratrem suum, homicida est*. Sed, heu, quia Prou. 19[:7]: *Fratres pauperis hominis oderunt eum*. Et Gen. 27[:41]: *Oderat semper Esau Jacob*. Ecce duplex causa odii fratrum: paupertas et inuidia. Sic fratres Joseph *oderant eum nec poterant*, [Gen. 37:4].

¶ Secundo, ut lesus iniuriam petenti indulgeat, sic Stephanus lapidantibus, [Act. 7:58]. Exemplum de falcatore occidente filium militis, Matt. 5[:23]: *Si offers munus tuum ad altare*, etc. Matt. 18[:21]: *Domine*, quotiens *peccabit in me frater meus, dimittam ei?* Sed, heu, quia Mich. 7[:2]: *Vir fratrem suum venatus ad mortem*, sicut patent in Cayn et Abel.

¶ Quantum ad actum oris duo. Primo, ut sapiencior doceat ignorantem, sicut sol illuminat lunam, Psal. [21:23]: *Narrabo nomen tuum fratribus meis*. Luc. 22[:32]: *Et tu aliquando conversus confirma fratres tuos,* scilicet, verbo et exemplo. Sic etiam faciebat Paulus. Sed, heu, quia Mala. 2[:10] dicitur, *Numquid non unus Deus creavit nos? Quare ergo unusquisque despicit fratrem suum*, *violans pactum patrum nostrorum*?

¶ Secundo, ut iustior corripiat delinquentem, sicut manus lauat pedem et tergit, Leu. 19[:17]: Ne *oderis fratrem tuum in corde tuo, sed publice argue eum, ne* maneat *peccatum* apud te. Matt. 18[:15]: *Si peccaverit in te frater tuus, corripe eum*, etc. Sed, heu, quia multi sunt ad corripiendum defectus alienos, et non suos, de quibus, Luc. 6[:41]: *Quid vides festucam in oculo fratris tui*, etc.

¶ Quantum ad actum operis duo. Primo, ut potens egenti subuenniat, sicut vnum membrum alteri membrum, enim commembrum non impedit sed iuuat, Exod. 2[:13-14], apparuit Moyses litigantibus et reconsiliauit eos, dicens, Viri, fratres estis ut quid nocetis alterutrum, sed, heu, quia multi dicunt quod sequitur ibi, *Quis te* *constituit judicem super nos?* Nos autem sumus membra corporis Christi, Prou. 18[:19]: *Frater qui adjuvatur a fratre quasi civitas firma*. Prou. 17[:17]: *Frater in angustiis comprobatur*. [1] Macc. 3[:2]: *Adjuvabant*

/fol. 238va/

*eum omnes fratres*. 1 Joan. 3[:17]: *Qui viderit fratrem suum necessitatem habere, et clauserit viscera sua ab eo*, etc. Sed, heu, quia Jer. 9[:5, 4] dicitur, *Vir fratrem suum deridebit, et veritatem non loquentur*. Ideo *in omni fratre suo non* habeas *fiduciam quia omnis fraters supplantans*, etc.

¶ Secundo, ut quilibet ad alium pacifice se habeat. Nam colligacio partium seruat edificium a ruina, Gen. 13[:8]: *Ne queso sit jurgium inter me et te, fratres enim sumus*. Eccli. 25[:1-2]: *In tribus placitum est spiritui meo, que sunt probata coram Deo et hominibus: concordia fratrum*, etc. Vnde Prou. 6[:19] sapiens detestatur *eum qui seminat inter fratres discordias*. Et ut pax melius seruetur, ait Apostolus, 2 Thes. 3[:6]: *Subtrahatis vos ab omni fratre ambulante inordinate*. Sed, heu, quia [1] Cor. 6[:6]: *Frater cum fratre [judicio] contendit*.

1. spiritualis ] Lambeth, F 128 *om.* F 80. [↑](#footnote-ref-1)